একটি গল্প শোন। ১৯৭৯-৮০-৮১। আমি তখন ছাত্রলীগের রাজনীতির সাথে সম্পৃক্ত। ফরিদপুর সরকারি রাজেন্দ্র কলেজ ছাত্র সংসদে ছাত্রলীগের প্যানেলে সর্বাধিক ভোটে নির্বাচিত বার্ষিকী সম্পাদক। আমি ছাত্র রাজনীতি করি, আমার এক দূরসম্পর্কের দাদু সেটা পছন্দ করতেন না। আমাকে মাঝে মধ্যেই ধমক দিয়ে রাজনীতি ছেড়ে দেওয়ার পরামর্শ দিতেন। দিনের পর দিন আমি সেই পরামর্শ হজম করতাম। আমি কথা শুনছি না বলে উনি একদিন আমাকে খুবই বিরক্তির সাথে বললেন, তোমার বাবা কাকা আওয়ামীলীগের রাজনীতি করে মরেছে, তোমাকেও একই ভাবে মরতে হবে। আমি সেদিন চুপ থাকতে পারিনি।